9.  การจัดการ

1)  โครงสร้างการจัดการ

คณะกรรมการ

รายชื่อ ตำแหน่ง

  --------------------------------------- -------------------------------
  1. นายสวัสดิ์ หอรุ่งเรือง                     ประธานกรรมการ

  2. นายสุนทร ฉายแหลมหลัก                   กรรมการ

  3. นางสาวปัทมา หอรุ่งเรือง                  กรรมการ

  4. ผ.ศ. รวีวัลย์ ภิยโยพนากุล                 กรรมการอิสระ *

  5. นายชาญ บูลกุล                          กรรมการ *

  6. นายอนุทิน ชาญวีระกูล                     กรรมการ *

  7. Mr. David Stickler                   กรรมการ *

  8. Mr. Keith Busse                      กรรมการ *

  9. พลเอกปรีชา โรจนเสน                    กรรมการอิสระ *
  --------------------------------------- -------------------------------

หมายเหตุ : 1. * เป็นกรรมการซึ่งมาจากบุคคลภายนอก

2. กรรมการลำดับที่ 7 เป็นผู้แทนจาก McDonald Investments

3. กรรมการลำดับที่ 8 เป็นผู้แทนจาก SDI

กรรมการผู้มีอำนาจลงลายมือชื่อแทนบริษัทคือ นายสวัสดิ์ หอรุ่งเรือง ลงลายมือชื่อร่วมกับนายเดวิด
สติคเลอร์ หรือนายแกรี่ อูยีน ฮีสลี่ รวมเป็นสองคนและประทับตราสำคัญของบริษัท

  ผู้บริหาร

 รายชื่อ ตำแหน่ง 

  ----------------------- -----------------------------------------------
  1. นายสวัสดิ์ หอรุ่งเรือง     Chief Executive Officer

  2. Mr. Abinash Majhi*   Financial & Accountant Controller

  3. นายชูทิศ รัตนทัศนีย์       Administration & Logistics Manager

  4. นายศิระ รัตนวราห*      Management Information System Manager

  5. Mr. Sid Silk*        Melting & Casting Manager

  6. นายวิชัย อัศวณรงค์       Hot Strip Mill Manager

  7. นายกนกพงษ์ เลาหะจินดา  Finishing Mill Manager
  ----------------------- -----------------------------------------------

** หมายเหตุ **

Mr.Abinash Majhi* เป็น Consultant ซึ่งมาจากบริษัท USX Engineering &
Consultant ,Inc.

นายศิระ รัตรวราห* เป็น Consultant ซึ่งมาจากบริษัท Ad & IT Co.,Ltd.

Mr. Sid Silk* เป็น Consultant

* ฝ่ายการตลาด ไม่มีผู้จัดการแผนก

เมื่อวันที่ 8 พฤษภาคม 2543 ศาลล้มละลายได้มีคำสั่งให้ฟื้นฟูกิจการของบริษัท
พร้อมกับมีคำสั่งแต่งตั้ง ผู้ทำแผนคือ บริษัท รามคำแหง แพลนเนอร์ จำกัด
ซึ่งผลของการที่ศาลมีคำสั่งแต่งตั้งผู้ทำแผนฟื้นฟูกิจการจะทำให้อำนาจหน้าที่ในการจัดการกิจการและทรัพย์สินของบริษัท
รวมทั้งสิทธิตามกฎหมายของผู้ถือหุ้นของบริษัทตกแก่ผู้ทำแผน กรรมการของบริษัท รามคำแหง
แพลนเนอร์ จำกัด ประกอบด้วย

1.  นายสวัสดิ์ หอรุ่งเรือง

2.  นายวิกรม วัชระคุปต์

3.  นายแกรี่ อูยีน ฮีสลี่

  *4. นายเอียน เดวิด สตีลลาร์ด พาสโค

กรรมการผู้มีอำนาจลงลายมือชื่อแทนบริษัทคือ นายสวัสดิ์ หอรุ่งเรือง ลงลายมือชื่อร่วมกับ นายวิกรม
วัชระคุปต์ หรือนายแกรี่ อูยีน ฮีสลี่ รวมเป็นสองคนและประทับตราสำคัญของบริษัท
รามคำแหงแพลนเนอร์ จำกัด

หมายเหตุ : - *นายเอียน เดวิด สตีลลาร์ด พาสโค
เป็นกรรมการแต่งตั้งโดยเจ้าหนี้ที่มีหลักประกัน

- ผู้ทำแผนได้จัดทำแผนและนำส่งแผนฟื้นฟูกิจการให้แก่เจ้าหนี้และเจ้าพนักงานพิทักษ์ทรัพย์เมื่อวันที่ 6
ธันวาคม 2543แต่เจ้าหนี้ได้ลงมติในที่ประชุมเจ้าหนี้ไม่ยอมรับแผนฟื้นฟูกิจการ เมื่อวันที่ 13
กุมภาพันธ์ 2544 และเมื่อวันที่ 2 มีนาคม 2544 ศาลล้มละลายกลางได้มีคำสั่งแต่งตั้งให้บริษัท
มหาราชแพลนเนอร์ จำกัด เป็นผู้ทำแผนคนใหม่ของบริษัทแทนบริษัท รามคำแหง แพลนเนอร์ จำกัด
โดยมีกรรมการ 1 ท่าน คือ นายสวัสดิ์ หอรุ่งเรือง
และเป็นกรรมการผู้มีอำนาจลงลายมือชื่อแทนบริษัทพร้อมประทับตราสำคัญของบริษัท

2) การสรรหากรรมการและผู้บริหาร

- การสรรหาคณะกรรมการบริษัท

เนื่องจากบริษัทไม่มีคณะกรรมการสรรหา ( nominating committee)
ดังนั้นการเลือกกรรมการของบริษัทกระทำโดยที่ประชุมผู้ถือหุ้น ตามหลักเกณฑ์และวิธีการดังต่อไปนี้

1.  ผู้ถือหุ้นหนึ่งคนมีคะแนนเสียงเท่ากับหนึ่งหุ้นต่อหนึ่งเสียง

2.  ในการเลือกกรรมการ อาจใช้วิธีออกเสียงลงคะแนนเลือกกรรมการเป็นรายบุคคล
    คราวละคนหรือหลายๆ คน ตามแต่ที่ประชุมผู้ถือหุ้นจะเห็นสมควร แต่ในการลงมติแต่ละครั้ง
    ผู้ถือหุ้นต้องออกเสียงด้วยคะแนนที่มีตามข้อ 1
    ทั้งหมดจะแบ่งคะแนนเสียงแก่คนใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่ากับจำนวนที่พึงจะมีหรือพึงจะเลือกตั้งในครั้งนั้น
    ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินกว่าจำนวนกรรมการที่พึงจะมีหรือพึงจะเลือกตั้งในครั้งนั้น
    ให้ประธานที่ประชุมเป็นผู้ออกเสียงชี้ขาด

- การแต่งตั้งคณะกรรมการบริหาร

คณะกรรมการอาจแต่งตั้งกรรมการจำนวนหนึ่งตามที่เห็นสมควรให้เป็นคณะกรรมการบริหาร
และในจำนวนนี้ให้แต่งตั้งกรรมการคนหนึ่งเป็นประธานกรรมการบริหาร

3) ค่าตอบแทนผู้บริหาร

  - ในปี 2544 บริษัทไม่ได้จ่ายค่าเบี้ยประชุมกรรมการ

  - ค่าตอบแทนของผู้บริหาร ประกอบด้วยเงินเดือน และสวัสดิการอื่นๆ เป็นเงินทั้งสิ้น
  7,574,411.75 บาท

-   ค่าตอบแทนอื่น (ไม่มี)

การกำกับดูแลกิจการ 

ในรอบปีที่ผ่านมาคณะกรรมการบริษัทมีการปฏิบัติตามข้อพึงปฏิบัติที่ดีสำหรับกรรมการบริษัท จดทะเบียน
(code of best practices) ที่เป็นไปตามแนวทางของตลาดหลักทรัพย์

4)  การดูแลเรื่องการใช้ข้อมูลภายใน

บริษัทมีนโยบายการกำกับดูแลในการป้องกันผู้บริหารในการนำข้อมูลภายในของบริษัทไปใช้เพื่อประโยชน์ส่วนตน
โดยห้ามมิให้ผู้บริหาร รวมถึงคู่สมรส
บุตรที่ยังไม่บรรลุนิติภาวะของผู้บริหารดังกล่าวใช้ข้อมูลภายในซึ่งยัง มิได้เปิดเผยเพื่อทำการซื้อขาย
โอน หรือรับโอนหลักทรัพย์ที่ออกโดยบริษัทก่อนที่ข้อมูลนั้นจะเปิดเผยสู่ สาธารณชน
โดยพระราชบัญญัติหลักทรัพย์และตลาดหลักทรัพย์ พ.ศ. 2535
กำหนดให้ผู้บริหารรายงานการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทยทุกครั้งที่มีการซื้อขาย โอน หรือรับโอนหลักทรัพย์ที่ออกโดยบริษัท
ภายใน 3 วันทำการนับจากวันที่มีการซื้อขาย โอนหรือรับโอน
และผู้บริหารจะต้องจัดส่งสำเนารายงานดังกล่าว จำนวน 1 ชุดให้แก่บริษัทเพื่อเก็บไว้เป็นหลักฐาน

 6) บุคลากร

จำนวนพนักงานทั้งหมดของบริษัท ณ 31 ธันวาคม 2544 มีจำนวนทั้งสิ้น 320 คน
ซึ่งเหมาะสมและพอเพียงต่อการดำเนินงานของบริษัท โดยแบ่งออกได้ดังนี้

+----+---------------------------------------------------+------------+
| อัน | ฝ่าย                                               | จำนวนคน    |
| ดับ |                                                   |            |
+----+---------------------------------------------------+------------+
| 1. | ฝ่ายโรงหลอม                                        | 107        |
+----+---------------------------------------------------+------------+
| 2. | ฝ่ายโรงรีด                                          | 73         |
+----+---------------------------------------------------+------------+
| 3. | ฝ่ายวิศวกรรม                                        | 21         |
+----+---------------------------------------------------+------------+
| 4. | ฝ่ายบริหารและทรัพยากรบุคคล                            | 59         |
+----+---------------------------------------------------+------------+
| 5. | ฝ่ายขายและการตลาด                                  | 5          |
+----+---------------------------------------------------+------------+
| 6. | ฝ่ายบริหารการเงิน                                    | 14         |
+----+---------------------------------------------------+------------+
| 7. |   ฝ่ายโรงผลิตเหล็กล้างสนิม เคลือบสังกะสี และรีดเย็น         | 41         |
+----+---------------------------------------------------+------------+
| ร  |                                                   | 320        |
| วม |                                                   |            |
+----+---------------------------------------------------+------------+

การเปลี่ยนแปลงจำนวนพนักงานอย่างมีนัยสำคัญ

บริษัทไม่มีการเปลี่ยนแปลงจำนวนพนักงานอย่างมีนัยสำคัญในรอบปีที่ผ่านมา

ข้อพิพาทด้านแรงงานในรอบ 3 ปีที่ผ่านมา

บริษัทมีคดีทางศาลจากการถูกฟ้องร้องเรียกค่าเสียหายจากการยกเลิกสัญญาจ้างพนักงานโดยมีจำนวน
ทุนทรัพย์ 56.11 ล้านบาท ขณะนี้คดีอยู่ในระหว่างการพิจารณาของศาลล้มละลาย

ผลตอบแทนรวมของพนักงาน

ค่าตอบแทนรวมของพนักงาน ประกอบด้วยเงินเดือน และสวัสดิการอื่นๆ เป็นเงินทั้งสิ้น
86,953,940.42 บาท